ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**Nr. 3475/19.01.2022**

***PROIECT***

**HOTĂRÂREA NR.** ............................

**privind darea în administrare către S.C. Transurban S.A. a spațiului în suprafață de 35,64 mp din imobilul situat în Satu Mare, str. Alexandru Ioan Cuza nr. 3**

Consiliul Local al Municipiului Satu Mare întrunit în ședința ordinară din data de 27.01.2022,

Analizând:

- proiectul de hotărâre înregistrat sub nr.\_\_\_\_\_\_\_\_\_\_\_,

- referatul de aprobare al inițiatorului înregistrat sub nr. 3476/19.01.2022,

- raportul de specialitate al Serviciului Patrimoniu Concesionări Închirieri înregistrat sub nr. 3478/19.01.2022,

- raportul Serviciului Juridic înregistrat sub nr. 3481/19.01.2022,

- avizele comisiilor de specialitate ale Consiliului Local Satu Mare,

- cererea nr.1224/10.01.2022 a S.C. Transurban S.A. Satu Mare,

Luând în considerare prevederile:

* art. 551 pct.7, 553 alin. (1) și (4), art.555 și ale art.867- art.870 din Codul civil;
* art.87 alin. (5), art.108 lit. a), art.354, 355, art.362 alin. (1) și (3), coroborate cu prevederile art.298-300 din Codul Administrativ aprobat prin OUG nr.57/2019, cu modificările și completările ulterioare;
* art.20 alin.(1) lit. e) din Legea nr. 273/2006 privind finanțele publice locale, cu modificările și completările ulterioare;
* art. 14 alin.(2) lit. b) și art.16 alin. (1) din Legea nr. 92/2007 serviciilor publice de transport persoane în unitățile administrativ-teritoriale;

În temeiul prevederilor art. 108 lit. a), 129 alin. (2) lit. c) coroborat cu alin. (6) lit. b), art. 139 alin. (3) lit. g), și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Consiliul Local al Municipiului Satu Mare adoptă următoarea:

**H O T Ă R Â R E :**

**Art. 1.** Se aprobă darea în administrarea S.C. Transurban S.A Satu Mare, a imobilului situat în Satu Mare, str. Alexandru Ioan Cuza nr. 3, în suprafață de 35,64 mp, având nr. de inventar 103485 și o valoare de 86.871,30 lei, având destinația de dispecerat.

**Art. 2.** Darea în administrare se face pe bază de Protocol, încheiat în termen de 15 zile calendaristice de la data intrării în vigoare a prezentei, ce va constitui anexă la contractul de administrare.

**Art.3** S.C. Transurban S.A Satu Mare va avea următoarele obligații:

1. să folosească spațiul potrivit destinației stabilite și să-l întrețină ca un bun proprietar;
2. asigurarea pazei, protecției și conservarea bunurilor, ca un bun proprietar, și suportarea tuturor cheltuielilor necesare unei bune funcționări;
3. efectuarea de lucrări de investiții asupra bunului, în condițiile actului de dare în administrare și a legislației în materia achizițiilor publice;
4. suportarea tuturor cheltuielilor necesare pentru aducerea bunului la starea corespunzătoare de folosință, în cazul degradării acestuia, ca urmare a utilizării necorespunzătoare sau a neasigurării pazei;
5. obținerea avizelor pentru lucrări de îmbunătățire și menținere a caracteristicilor tehnice ale bunurilor;
6. reevaluarea bunurilor, în condițiile legii;
7. să ia măsuri pentru repararea și întreținerea în siguranță, exploatare și funcționare a spațiului dat în folosință și să suporte toate cheltuielile generate de acesta;
8. să suporte contravaloarea cheltuielilor de întreținere a spațiului (energie termică, energie electrică, apă și canalizare, salubritate, etc);
9. să ia măsuri legale pentru prevenirea și stingerea incendiilor în spațiul dat în folosință și în spațiile comune;
10. răspunde pentru pagubele produse spațiului ca urmare a utilizării necorespunzătoare a acestuia și va efectua eventualele reparații pe cheltuiala proprie;

**Art.4**. Cu ducerea la îndeplinire a prezentei hotărâri se încredințează Primarul municipiului Satu Mare prin Serviciului Patrimoniu, Concesionări, Închirieri.

**Art.5.** Prezenta se comunică, prin intermediul secretarului municipiului Satu Mare, în termenul prevăzut de lege, Primarului municipiului Satu Mare, Instituției Prefectului județului Satu Mare, Serviciului Patrimoniu, Concesionări, Închirieri, Direcției de Taxe și Impozite Locale Satu Mare și S.C. Transurban S.A.

**INIŢIATOR PROIECT**

 VICEPRIMAR

 Ghiarfaș Adelin Cristian

 AVIZAT,

 Secretar general,

 Mihaela Maria Racolța

Faur Mihaela/2 ex.